31998R1101
L 157/12
JURNALUL OFÍCIAL AL UNIUNII EUROPENE
REGULAMENTUL (CE) NR. 1101/98 AL CONSILIULUI
din 25 mai 1998
de modificare a Regulamentului (CEE) nr. 1906/90 privind unele standarde de comercializare a cărnii de pasăre
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (1), în special articolul 2 alineatul (2),
având în vedere propunerea Comisiei,
întrucât Regulamentul (CEE) nr. 1906/90 (2) stabilește unele standarde de comercializare a cărnii de pasăre;
întrucât carnea de pasăre se comercializează tot mai mult sub formă de bucăți; întrucât verificarea conținutului de apă ar trebui, în consecință, extinsă la anumite bucăți de carne de pasăre,
ADOPTĂ PREZENTUL REGULAMENT:
Articolul 1
Articolul 7 alineatul (1) din Regulamentul (CEE) nr. 1906/90 se înlocuiește cu următorul text:
„(1) Procentele de absorbție a apei care sunt tehnic inevitabile și care nu trebuie să fie depășite în timpul preparării carcaselor și părților proaspete, congelate și congelate rapid, precum și metodele uniforme de verificare a respectării acestor procente se stabilesc în conformitate cu procedura prevăzută la articolul 17 din Regulamentul (CEE) nr. 2777/75.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 mai 1998.